Zen (mikroarkitektur)

Zen er kodenavnet på en 64-biter mikroarkitektur for x86 mikroprosessorer som er utviklet av AMD. Arkitekturen brukes i flerkjerners mikroprosessorer med 4, 6, 8, 12, 16, 24 og 32 kjerner. Zen ble første gang tatt i bruk i mikroprosessoren Ryzen 7 som ble lansert den 2. mars 2017. En høyytelsesversjon kalt Epyc med 32 kjerner ble lansert i juni 2017. APU'er basert på Zen («Raven Bridge») vil lanseres i andre halvdel av 2017.

Mikroarkitekturen er blitt utviklet av et team under ledelse av ingeniøren Jim Keller, som også ledet utviklingen av mikroprosessorene Athlon (AMD K7) og Athlon 64 (AMD K8) og som var med på å skrive spesifikasjonen til x86-64 instruksjonssettet og systembussen HyperTransport. Arbeidet med Zen startet i august 2012, og ble formelt avdekket i 2015. De første systemene med Zen ble vist frem på Electronic Entertainment Expo i 2016, og den første inngående presentasjon ble gitt på Intel Developer Forum i 2016.

Zen var originalt planlagt for lansering i 2017, etter K12 arkitekturen, men AMD har sagt senere at de skal prioritere Zen over K12, og at Zen blir lansert i 2016.

Arkitektur 
Ifølge AMD skal Zens fokus være ytelse per kjerne istedenfor flere kjerner eller flere tråder. Zen skal også forlate CMT (Clustered Multithreading) og skal gå over til SMT (Simultaneous Multithreding), den samme typen som Intel bruker. Å tilpasse prosessorene fra CMT til SMT skal gi mulighet for mange flere tråder, men samtidig vil gjøre den integrerte kretsen til Zen prosessorer større.

Zen vil bli bygd på en mer effektiv 14 nm prosess enn den tidligere brukte 32 nm prosessen. Zen vil bruke en AM4 sokkel og bruker DDR4 minne.

Zen vil støtte RDSEED.

Historie 
AMD begynte å planlegge Zen kort tid etter de ansatte Jim Keller på nytt i 2012.

Se også 
 AMD Bulldozer

Referanser 

AMD mikroarkitekturer